Wees lief vir mekaar - Solidariteit WêreldSolidariteit Wêreld
‌Bo alles moet julle mekaar hartlik liefhê,
want die liefde bedek baie sondes.
– 1 Petrus 4:8
Later dieselfde aand het hy sy verbintenis met Jesus soos ’n lafaard ontken. In Matteus 26:74–75 lees ons: ‘Toe begin hy vloek en sweer: “Ek ken die man nie!” En op daardie oomblik het daar ’n haan gekraai. Toe val dit Petrus by wat Jesus gesê het: “Voordat die haan kraai, sal jy my drie maal verloën.” En hy het buitentoe gegaan en bitterlik gehuil.’Hiermee sê Petrus soveel van liefde en soveel van homself. Hy het Jesus liefgehad en het dit by verskeie geleenthede gesê en ook bewys. Hy was uiters geskok toe Jesus die aand voordat hulle Getsemane toe is, voorspel het dat hulle almal Hom in die steek sou laat. ‘Al moet ek saam met U sterwe,’ het Petrus uitgeroep, ‘ek sal U beslis nie verloën nie!’ (Matt 26:35).
Petrus se berou was hartverskeurend. Sy verraad het hom duur gekos – die gevoel dat hy die liefde en respek van sy Vriend en Mentor verloor het. Maar Jesus het hom vergewe en die verhouding tussen hulle bevestig toe Hy hom, nadat Hy uit die dood opgestaan het, weer gevra het of hy Hom liefhet: -‘Simon, seun van Johannes, het jy My baie lief, meer as hulle hier?’ ‘Ja, Here,’ antwoord hy Hom, ‘U weet dat ek U liefhet.’ Hy sê toe vir hom: ‘Laat my lammers wei’ (Joh 21:15).
Jesus het dit drie keer herhaal, hom drie keer vergewe soos Petrus Hom drie keer verloën het. Hy het sy volgelinge ook drie keer aan Petrus toevertrou, en hom so verseker van sy ewige liefde. Petrus is op Pinksterdag met die Heilige Gees vervul en het as hoofspreker onverskrokke sy geloof in Jesus bely.
Kan jy soos Jesus vergewe en aanhou liefhê – selfs al weet jy dat jou vriende jou in die steek gaan laat? Lees weer 1 Korintiërs 13. ‘Liefde bedek alles, glo alles, hoop alles, verdra alles,’ skryf Paulus in vers 7.
‌Liefdevolle Jesus, help my om meer en meer soos U lief te hê.